kardosdrur/scandi-wiki huggingface dataset:
Ballet Mécanique (band)

Ballet Mécanique (1979-1982) var et dansk postpunk/punk band, bestående af sanger og multiinstrumentalist Martin Hall (på bl.a. guitar og flygel), trommeslager Michael Karshøj og bassist og violinist Morten Versner.

Genremæssigt arbejdede Ballet Mécanique indenfor post-punken med sporadiske regulære punk-elementer. Denne genrebeskrivelse er dog ikke helt dækkende for bandet, der eksperimenterede bredere og tydeligt skubbede til de genremæssige grænser.

Ballet Mécanique's mangefacetterede musikalske udtryk var inciterende, overlagt monotont (det lå i tiden) og legende/fabulerende. Musikken spillede på mange følelsesmæssige tangenter som sørgmodighed, desperation og "skørhed" som udtryk for afmagt/disillusion, og numrene vekslede ofte arrangementsmæssigt mellem struktur og styret opløsning.

Bandet og ikke mindst den nemt genkendelige vokal havde en umiskendelig britisk tone. Ballet Mécanique skabte deres eget unikke og komplekse musikalske univers med intellektuelle/tænksomme/reflekterende tekstmæssige over- og undertoner.

Ballet Mécanique spillede bl.a. til de stort anlagte punkfestivaler Concerto de Nobrainos insanos (1980) og Nosferatu Festival (1982).

En tidlig inkarnation af bandet hed "Identity" og spillede til Concert Of The Moment (1979). Identity var stort set samme band som Ballet Mécanique blot med Henrik Nordahl på trommer i stedet for Michael Karshøj.

Ballet Mécaniques debutkoncert var sansynligvis i Rockmaskinen den 9. februar 1980 (Identity's debut var til Concert of the Moment den 9. november 1979). Martin Hall opløste gruppen ved at læse en opløsningsdeklaration højt for publikum under deres sidste koncert på det hedengangne punkspillested Saltlageret den 15. oktober 1982.

Bandnavnet "Ballet Mécanique" er taget fra Fernand Léger's eksperimentalfilm fra 1924 af samme navn. Titlen på bandets debutabum "The Icecold Waters Of The Egocentric Calculation" er en tekstbid hentet i første kapitel af Det Kommunistiske Manifest.

Bandet udgav 7" singlen "Avenues of Oblivion" (Better Day Records 1980) samt de to albums "The Icecold Waters Of The Egocentric Calculation" (CBS 1981, Sony BMG 2006) og "For" (CBS 1982).

Noter

Eksterne kilder/henvisninger 
 Blog med fotos og musik-eksempler på Ballet Mécanique
 Længere artikel om Ballet Mécanique på substans.info 
 Avenues Of Oblivion 7" debut single
 Albums på discogs.com
 Generelle punkkoncerter 1980
 Generelle punkkoncerter 1979 (Identity)

Punkgrupper fra Danmark
Post-punkgrupper
Rockgrupper fra Danmark
Musikgrupper fra 1979
Ophørt i 1982
Digital Illusions

Digital Illusions Creative Entertainment AB (DICE) er et svensk firma der udvikler spil. Det er ejet af Electronic Arts. Firmaet er bedst kendt for Battlefield-serien.

Spil 
Spil Digital Illusions har medvirket i:

 Battlefield 1942 
 Battlefield 1942: Road to Rome
 Battlefield 1942: Secret Weapons of WWII
 Battlefield 2
 Battlefield 2: Modern Combat
 Battlefield 2142
 Battlefield: Bad Company
 Battlefield Vietnam
 Battlefield 3
 Battlefield 4
 Battlefield One
 Barbie Groovy Games
 Codename Eagle
 Diva Starz
 EA Sports V8 Challenge
 JumpStart Wildlife Safari Field Trip
 JumpStart Dino Adventure Field Trip
 Land Before Time: Big Water Adventure
 Legacy of Rosemond Hill
 Matchbox Emergency Patrol
 Midtown Madness 3
 Motorhead
 Nascar Heat 
 Pryzm
 RalliSport Challenge
 RalliSport Challenge 2 
 Rally Masters
 Secret Agent Barbie 
 Shrek
 Shrek Extra Large 
 S40 Racing
 STCC
 STCC 2

Etableret i 1988
Rørbæk (Flødstrup Sogn)

Rørbæk er en gammel hovedgård, som nævnes første gang i 1438. Gården ligger i Flødstrup Sogn, Vindinge Herred, Nyborg Kommune. Hovedbygningen er opført i 1875.

Rørbæk Gods er på 181,4 hektar med Enghavegård

Rørbæk er en gammel hovedgård, som nævnes første gang i 1438. Gården ligger i Flødstrup Sogn, Vindinge Herred, Ullerslev Kommune. Hovedbygningen er opført i 1925.
Rørbæk Gods er på 181,4 hektar med Enghavegård

Hovedgården Rørbæk omtales første gang i 1438 i formen Rørbeck. Forleddet er plantenavnet rør, formentlig om rør brugt til tagtækning eller vægbeklædning. Efterleddet er bæk. Den middelalderlige hovedgård Rørbæk var oprindelig en landsbyhovedgård i landsbyen Rørbæk. I begyndelsen af 1600-tallet blev hovedgården Rørbæk udvidet med de resterende seks gårde og landsbyen blev dermed endeligt nedlagt.

Rørbæk var en mindre hovedgård med driftsmæssig blandingsøkonomi; jorden var af udmærket bonitet, og der var rimelige græs- og engresurser.

I perioden 1759-1823 blev Rørbæk drevet sammen med den nærliggende lille hovedgård Risinge. Det meste fæstegods blev solgt fra tidligt – mellem 1770 og 1842. I 1924 solgtes gården til udstykningsforeningen, som udstykkede 22 selvstændige husmandsbrug. Herefter blev Rørbæk drevet som proprietærgård

Den nuværende hovedbygning er opført i grundmur 1870’erne, men ombygget i 1925, og atter i 2005-2006. Forgængeren var en bindingsværksbygning, hvis ældste dele var fra omkring år 1600, blev nedrevet i midten af 1920'erne.

Ejere af Rørbæk 
 (1438-1472) Jens Qvitzow
 (1472-1500) Henning Jensen Qvitzow 
 (1500-1536) Didrik Henningsen Qvitzow
 (1536-1564) Henning Henningsen Qvitzow 
 (1564-1587) Christian Henningsen Qvitzow
 (1587-1615) Margrethe Justsdatter Høg gift Qvitzow
 (1615-1650) Gregers Høg
 (1650-1663) Lisbet Markorsdatter Rodsteen gift Høg
 (1663-1691) Jens Gregersen Høg
 (1691-1713) Hans Mortensen Møller
 (1713-1728) Margrethe Eilers gift Møller
 (1728) Jens Hansen Møller
 (1728-1731) Otto Jacobsen Engelsted / Claus Vedel
 (1731-1750) Otto Jacobsen Engelsted 
 (1750-1762) Maltha Ulrich Ottosen Engelsted 
 (1762-1786) Elisabeth Birgitte Lund gift Engelsted
 (1786-1820) Otto Jacob Malthasen Engelsted 
 (1820-1826) Marianne Cathrine Wederkinch gift Engelsted
 (1826-1864) Maltha Ulrich Ottosen Engelsted 
 (1864-1894) Rudolph Henry Maltha Wright-Engelsted
 (1894-1913) Enke Fru Wright-Engelsted
 (1913-1924) Frederikke Caroline Rudolphine Wright-Engelsted
 (1924) Udstykningsforningen for Sjælland og Fyn Stifter
 (1924-1940) Niels Mølgaard
 (1940-1949) E. A. Knudsen
 (1949-1962) Tinka Knudsen
 (1962-1985) Ejvind Knudsen
 (1985-?) Morten Laursen
 (?-2006) Niels Rasmussen
 (2006-) Peter Jann Nielsen

Litteratur 
 Rørbæk – en hovedgård med en sørgelig skæbne af Ejvind Knudsen, TIDSSKRIFTSARTIKEL: Cartha. – 2002/2003
 Rørbæk af Aage Fasmer Blomberg, Danske Slotte og Herregaarde / Red. af Arthur G. Hassø. – Bd. 3, S. 276-80, ill.. – 1943

Herregårde i Nyborg Kommune
Herregårde i Svendborg Amt
Bo Summer

Bo Summer er sanger i dødsmetalbandet Illdisposed som han grundlagde i 1991. Han er kendt som subwooferen i den danske metalverden på grund af sin meget dybe og særegne vokal.

Mange betragter Summer som værende "Gudfar" til dødsmetal i Danmark, han er den længste (og mest) aktive dødsmetalsanger i Danmark nogensinde. Han skriver alle Illdisposeds tekster.

Bo har sammen med Illdisposed udgivet følgende Bånd/CD/LP:

 1992 - The Winter of Our Discontempt (demotape)
 1993 - Four Depressive Seasons
 1993 - Soulstorm (promotape)
 1994 - Return From Tommorow
 1995 - Helvede
 1995 - Submit
 1997 - There's Something Rotten in the State of Denmark
 2000 - Retro
 2001 - Kokaiinum
 2003 - Promo (promo CD)
 2004 - 1800 - Vindication
 2006 - Burn Me Wicked
 2008 - The Prestige
 2009 - To Those Who Walk Behind Us
 2011 - There's Light But It's Not For Me
 2012 - Sense The Darkness
 2014 - With The Lost Souls On Our Side
 2016 - Grey Sky Over Black Town
 2019 - Reweal Your Soul For The Dead

Bo har sammen med Panzerchrist udgivet følgende CD:

 2000 - Soul Collector
 2003 - Room Service
 2006 - Battallion Beast

Bo har sammen med At The Grave udgivet følgende CD:

2014 - At The Grave

Kilder og henvisninger 

 

Sangere fra Danmark
Illdisposed
Ballet Mécanique

Ballet Mécanique er en eksperimentalfilm fra 1924, skabt af Fernand Léger i samarbejde med Dudley Murphy. Filmen, der varer 19 minutter, udforsker rytme og bevægelse og giver en surrealistisk og futuristisk men poetisk fremstilling af dagligdagsting og -situationer.

Eksterne henvisninger 
 
 http://www.antheil.org Paul Lehrman's website om filmen

Eksperimentalfilm
Franske film fra 1924
Film i sort-hvid
Kortfilm fra Frankrig
Stumfilm fra Frankrig
Carsten Juste

Carsten Juste (født 6. juli 1947) var 2003-2008 den ansvarshavende chefredaktør på Morgenavisen Jyllands-Posten.

Juste begyndte sin karriere i 1979 som elev på Jyllands-Posten hvor han 1. januar 2003 udnævntes til chefredaktør, da dagbladets tidligere chefredaktør, Jørgen Ejbøl, i stedet blev bestyrelsesformand for JP/Politikens Hus.

Chefredaktører fra Danmark
Journalister fra Danmark
Muhammed-tegningerne
Jyllands-Posten
Personer i Kraks Blå Bog
High Voltage (album)

High Voltage er det australske rockband AC/DCs debutalbum som blev udgivet i Australien i februar 1975 og i resten af verden i 1976. Seks af albummets otte sange blev skrevet af Angus Young, Malcolm Young, og Bon Scott. "Soul Stripper" blev skrevet af brødrene Young og "Baby, Please Don't Go" er en coverversion af en Big Joe Williams sang.  
Originalt blev albummet udgivet af Albert Productions den internationale udgivelse, som var et mix af numre fra "High Voltage" og "TNT" blev udgivet af Atlantic Records.

Numre på CD 
 "Baby, Please Don't Go" (Big Joe Williams) – 4:52
 "She's Got Balls" – 4:52
 "Little Lover" – 5:39
 "Stick Around" – 4:42
 "Soul Stripper" (A. Young, M. Young) – 6:27
 "You Ain't Got a Hold on Me" – 3:35
 "Love Song" – 5:11
 "Show Business" – 4:46

Numre på internationale udgivelse 
 "It's A Long Way To The Top (If You Wanna Rock 'n' Roll)" – 5:10
 "Rock 'n' Roll Singer" – 5:00
 "The Jack" – 5:50
 "Live Wire" – 5:45
 "T.N.T." – 3:30
 "Can I Sit Next To You Girl" – 4:06
 "Little Lover" – 5:26
 "She's Got Balls" – 4:46
 "High Voltage" – 4:18

Musikere 
 Bon Scott – Vokal
 Angus Young – Lead guitar, Rytme guitar, bagvokal
 Malcolm Young – Rytme guitar, Lead guitar, Bass guitar, bagvokal
 George Young – Bass guitar, bagvokal, Producer
 Tony Currenti – Trommer

Henvisninger 
 High Voltage cover

AC/DC-album
Album fra 1975
Hardrock-album
Formalsprog

Formalsprog betegner en abstraktion fra den normale opfattelse af hvad sprog er. Et formalsprog er kendetegnet ved at være en planlagt konstruktion med en bestemt prædikation.
Konceptet indgår i lingvistiske og filosofiske terminologier, og anvendes også i datalogi og matematik.

Fastlæggelsen af et formalsprog 
Formalsproget er en mængde af endelige strenge - der typisk nok hovedsageligt består af alfabetiske tegn. Et alfabet er i denne sammenhæng simpelthen en defineret tegnrække der ikke nødvendigvis stemmer overens med et naturligt sprogs alfabet.

Mængden af tegn noteres som . Man bruger kleene-operatoren til at fremstille en vilkårlig streng . Et formelt sprog L defineres herefter som:
 eller 

Nogle sprog kan formuleres direkte som en mængde af strenge. Et eksempel er:

Her betegner L det sprog der består af X og Y og hvor alle strenge er kortere end 5 tegn.  udtrykkes kun eksplicit hvis det ikke fremgår af sammenhængen.

Genkendelse og accept 

Man bruger forskellige beregningsmodeller til at genkende eller acceptere forskellige typer af sprog. Der er følgende muligheder:
 Sproget kan genkendes: For en given streng giver beregningsmodellen svaret Ja eller Nej om den er indeholdt i sproget.
 Sproget kan accepteres: For en given streng giver beregningsmodellen et positivt svar, hvis den er indeholdt i sproget, ellers looper den.
 Sproget kan hverken genkendes eller accepteres. Nogle af disse sprog kan beskrives og andre kan ikke.

Det går for at være et datalogisk faktum at den sidste gruppe er den største. Mængden af 'sprog' der ikke kan genkendes og accepteres er overtællelig i modsætning til mængden af sprog der kan accepteres; deres mængde er tællelig.
Beregneligheden af enkelte udsagn - også kaldet kompabilitetsteori - er et emne i diskret matematik.

Sprogklasser 

En sprogklasse er en mængde af sprog. En sprogklasse kendetegnes eksempelvis ved at den genkendes af en given prædikerende beregningsmodel. Her er nogle sprogklasser, som hver især er en ægte delmængde af den efterfølgende:

 Regulære sprog, der kan genkendes af en endelig automat. Disse har relation til regulære udtryk.
 Kontekstfrie grammatikker, der kan genkendes af en push-down automat.
 Rekursive sprog, der kan genkendes af en turingmaskine.
 Rekursive enumerable sprog, der kan accepteres af en turingmaskine.
 Alle sprog: 

Alle sprog der er rekursive kan genkendes. Sprog som ikke er rekursive, men rekursive enumerable kan kun accepteres. Sprog der ikke er rekursive enumerable kan ikke engang accepteres.

Se også 
 Backus-Naur form (BNF)
 Udvidet Backus-Naur form (EBNF)
 Algebra og logiske operatorer
 Attributgrammatik - formelt sprog med semantisk databehandling

Eksterne links 
 
 

Lingvistik
Teoretisk datalogi
Scheelenborg

Scheelenborg er en gammel hovedgård, som nævnes første gang i 1280. Gården hed Eskebjerg indtil 1680, hvor Friedrich von Vittinghof-Scheel oprettede baroniet Scheelenborg og ændrede gårdens navn. Gården ligger på halvøen Hindsholm i Stubberup Sogn, Bjerge Herred, Kerteminde Kommune. Hovedbygningen er opført i 1843 og blev fredet i 1950.

Scheelenborg Gods er på 539 ha, heraf 467 ha ager, 36 ha skov og 36 ha andet.

Ejere af Eskebjerg/Scheelenborg 
 (1280-1293) Stig Andersen Hvide 
 (1293-1315) Anders Stigsen Hvide 
 (1315-1340) Stig Andersen Hvide 
 (1340-1360) Ove Stigsen Hvide
 (1360-1370) Anders Ovesen Hvide 
 (1370-1390) Fikke Moltke
 (1390-1423) Forskellige ejere
 (1423-1603) Kronen
 (1603-1616) Axel Brahe
 (1616-1639) Kirsten Hardenberg gift Brahe
 (1639-1640) Tyge Brahe
 (1640) Anne Tygesdatter Brahe gift Daa / Christence Tygesdatter Brahe gift Lindenov
 (1640-1664) Oluf Daa / Jacob Lindenov
 (1664-1667) Jacob Lindenov / Erik Krag
 (1667-1671) Erik Krag
 (1671-1691) Friedrich von Vittinghof-Scheel
 (1691-1730) Schack Brockdorff 
 (1730-1755) Baron Friedrich von Brockdorff
 (1755-1784) Baron Schack von Brockdorff
 (1784-1802) Baron Wilhelm Theophilus Stieglitz-Brockdorff
 (1802-1811) Charlotte Amalie Schacksdatter von Brockdorff gift I. Buchwald(-Brockdorff), II. Stieglitz(-Brockdorff)
 (1811-1859) Lensbaron Carl Juel-Brockdorff 
 (1859-1874) Baronesse Sophie Frederikke Wilhelmsdatter von Stieglitz-Brockdorff gift Juel(-Brockdorff)
 (1874-1876) Lensbaron Frederik Carl Wilhelm Niels Adolph Krabbe Juel-Brockdorff 
 (1876-1900) Lensbaron Carl Frederik Sophus Vilhelm Juel-Brockdorff 
 (1900-1912) Lensbaron Frederik Carl Niels Otto August Juel-Brockdorff 
 (1912-1970) Lensbaron Carl Frederik Sophus Vilhelm Juel-Brockdorff II 
 (1970-1982) Baron Christian Carl Juel-Brockdorff
 (1982-) Scheelenborg Gods A/S v/a Kjeld Kirk Kristiansen

Eksterne kilder/henvisninger 
 Slots- og Kulturstyrelsen Sag: Scheelenborg
 Dansk Center for Herregårdsforskning: Scheelenborg 
 Baron Brockdorff
 Slægten Juel-Brockdorff

Herregårde i Kerteminde Kommune
Herregårde i Odense Amt
Fredede slotte og herregårde i Danmark
Fredede bygninger, konstruktioner og anlæg i Kerteminde Kommune
Hindsholm
Allgäu

Allgäu er et område i den sydlige del af Tyskland. Hovedparten ligger i Bayern, mens den vestligste del ligger i Baden-Württemberg. Allgäus hovedby er Kempten im Allgäu, der i 1985 fejrede sit 2000-års jubilæum.

Generelt 
Allgäu består af følgende underregioner:
 Ostallgäu (grænser op til Oberbayern).
 Oberallgäu (Allgäuer Alperne og deres umiddelbare forland).
 Unterallgäu (det nord derfor liggende bakkelandskab).
 Westallgäu (dele af de to landkreise Lindau og Ravensburg).

I regionen Allgäu lever cirka 560.000 mennesker.

Historisk gau 
I Frankerrigets tid var Allgäu et administrativt gau (provins eller landskab).

Eksterne henvisninger 

 http://www.allgaeu.de/

Bayerns geografi
Baden-Württembergs geografi
Historiske gau i Tyskland
Brockdorff (hovedgård)

Brockdorff er en lille hovedgård, som er dannet i 1785 af Wilhelm Theophilus von Stieglitz-Brockdorff til Scheelenborg. Brockdorff var en avlsgård under Scheelenborg Gods til 1980. Gården ligger på halvøen Hindsholm i Stubberup Sogn, Bjerge Herred, Kerteminde Kommune.

Brockdorff Gods er på 558 ha.

Ejere af Brockdorff 

 (-1691) Friedrich von Vittinghof-Scheel
 (1691-1730) Schack Brockdorff
 (1730-1755) Friedrich von Brockdorff
 (1755-1784) Shack von Brockdorff
 (1784-1802) Wilhelm Theophilus von Stieglitz-Brockdorff
 (1802-1811) Charlotte Amalie Schacksdatter Brockdorff gift von Stieglitz
 (1811-1859) Carl lensbaron Juel-Brockdorff
 (1859-1874) Sophie Frederikke Wilhelmsdatter von Stieglitz-Brockdorff gift Juel
 (1874-1876) Frederik Carl Vilhelm Niels Adolph Krabbe lensbaron Juel-Brockdorff
 (1876-1900) Carl Frederik Sophus Vilhelm lensbaron Juel-Brockdorff
 (1900-1912) Frederik Carl Niels Otto August lensbaron Juel-Brockdorff
 (1912-1970) Carl Frederik Sophus Vilhelm lensbaron Juel-Brockdorff
 (1970-1980) Christian Carl baron Juel-Brockdorff
 (1980-1993) Jens Anker Wistoft Larsen
 (1993-1999) Jens Anker Wistoft Larsen / Søren Wistoft Larsen
 (1993-nu) Søren Wistoft Larsen

Kilder 

 J. P. Trap: Danmark 5.udgave, Kraks Landbrug

Eksterne henvisninger 
 Brockdorff Gods 
 Dansk Center for Herregårdsforskning: Brockdorff 

Herregårde i Kerteminde Kommune
Herregårde i Odense Amt
Hindsholm
Need for Speed

Need for Speed, forkortet NFS, er en bilspil-computerspilserie udgivet af Electronic Arts. Spillene handler om gaderæs og gaderæsernes miljø. I 2014 udkom en Need for Speed-film løst baseret på Need for Speed: The Run, Need for Speed: Hot Pursuit og Need for Speed: Rivals.

Spillene

Eksterne henvisninger
 Officielt website
Volverlej

 
Volverlej (Arnica montana), eller guldblomme, er en 30-60 cm høj urt, der er vildtvoksende – omend efterhånden sjælden – i Danmark. Den bruges som lægeplante, især ved fremstilling af "arnicatinktur".

Beskrivelse 
Volverlej er en flerårig, urteagtig plante med en grundstillet roset af blade. Bladene er smalt ægformede og helrandede med talrige, ret stive hår på begge sider. På de blomsterbærende stængler findes nogle få, mere eller mindre klart modsatte blade, som er lancetformede.

Blomsterstænglerne er stift behårede og fuldstændigt oprette. De bærer én stor, endestillet kurv og op til to andre, men noget mindre, sidestillede kurve. Blomstringen sker i juni-juli, og blomsterne er samlet i kurve, hvor randkronerne er meget lange, mens skivekronerne er ganske korte. De er alle gul-orange i farven. Frøene er forsynet med en håragtig fnok.

Rodnettet består af vandrette jordstængler, som bærer de grove, trævlede rødder.

Volverlej når en størrelse på 0,60 x 0,25 m (60 x 25 cm/år), heri ikke medregnet planter, der dannes ved skud fra den krybende jordstængel.

Voksested 
Planten er udbredt over det meste af Nordeuropa i bjerge og på andre lysåbne biotoper, hvor bunden er fugtig. I Danmark findes den i lyse skove, på enge og på ikke alt for sure heder, men planten er blevet sjælden, og den er i stadig tilbagegang.

På sæterne i Dolomitterne vokser arten sammen med bl.a. alpeasters, alpekobjælde, bitter røllike, bjergbaldrian, blå anemone, halvkuglerapunsel, hvid foldblad, isranunkel, jordstar, katteskæg, kranskonval, lyserød potentil, montebaldo anemone, nibladet soringklap, Papaver rhaeticum (en art af valmue), prikket ensian, skovstorkenæb, skægklokke, stor fruesko og stor tusindstråle

Anvendelse 
Udtræk af planten ("Arnikatinktur") bruges i naturmedicinen mod hudafskrabninger, småskrammer og rifter. Se dog nedenfor angående risikoen for allergi.

Indholdsstoffer 
Planten indeholder flere stoffer, som har en indvirkning på kroppen, bl.a. arnicin, fytosteroler, sesquiterpen-laktoser, flavonoider, karotenoider og en æterisk olie. Udtræk af Volverlej kan dog være allergifremkaldende, især på grund af sesquiterpenlaktosen helenalin og derivater af den.

Noter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Planter i Danmark
Lægeplanter
Martin Skov

Martin Skov Petersen (født 5. november 1981) er en dansk fodboldspiller (tidligere professionel), hvor hans primære position på banen er som angriber. Hans nuværende klub er serieklubben Kastrup Boldklub, hvor han træner på deltid som amatør.

Han startede oprindeligt med at spille fodbold som fire-årig i barndomsklubben Kastrup Boldklub. Han skiftede sidenhen til Fremad Amager som senior. Han har været i Fremad Amager af to omgange, og således ligger hans debut for klubben tilbage til den 17. marts 2002 mod Næstved Boldklub. Efter første omgang skiftede han til serieklubben Amager United og blev klubbens suveræne topscorer. Han blev herefter hentet tilbage til Fremad Amager af tidligere cheftræner Benny Johansen den 11. september 2005, da Fremad Amager daværende topscorer Henrik Toft skiftede til Vejle Boldklub. Hos Amager United var han med sine høje scoringsprocent medvirkende til at klubben vandt Københavnsserien og efterfølgende kunne fejre deres anden oprykning siden starten på overbygningen mellem Tårnby Boldklub og Kastrup Boldklub.

Den 6. marts 2007 valgte Martin Skov imidlertidig selv at stoppe som fodboldspiller på eliteplan og returnere til sin barndomsklub som amatørspiller. Kontrakten med Fremad Amager blev afbrudt 10 måneder før udløb grundet hans ønsker om at videreuddanne sig indenfor VVS-branchen.

Spillerkarriere 
 198x-2001: Kastrup Boldklub
 2002-2002: Boldklubben Fremad Amager, 20 kampe og 3 mål, 2. division og 1. division
 2003-2005: Amager United, 70 kampe og 82 mål, Københavnsserien, Kvalifikationsrækken og Danmarksserien
 2005-2007: Boldklubben Fremad Amager, 33 kampe og 13 mål, 1. division
 2007-: Kastrup Boldklub, 0 kampe og 0 mål, Serie 1 
 2007: Amager United (udlånt fra Kastrup Boldklub), 1 kamp og 0 mål, Danmarksserien

Noter 

Fodboldspillere fra Danmark
Bokn

Bokn er en kommune i Rogaland fylke i Norge. Den som består af 3 beboede øer (Bokn, Austre Bokn og Ognøy) og flere hundrede småøer og holme. Kommunen har Karmøy vest og nord for sig, Tysvær i nord, Finnøy og Rennesøy i øst, og Kvitsøy i syd. Højeste punkt er Boknafjellet på 293 m oh.

Bokn har en del landbrug, men har også vigtige industrivirksomheder. 

Bokn har broforbindelse mod nord og færgeforbindelse mod syd, og dette gør at Bokn er en færdselsåre for den nord-sydgående trafik langs vestkysten (E39).

Eksterne henvisninger 

 Kultur i Bokn på kort fra Kulturnett.no

Kommuner i Rogaland
Wheel

Wheel var et tidsskrift om rockmusik, eller som man kaldte det dengang beatmusik, udkom kun en kort periode en gang om måneden fra første nummer i august 1968 frem til engang i 1970 med i alt 14 numre. Emner i bladet var hovedsagelig artikler om den progressive beatmusik som bl.a. Grateful Dead, The Doors, Frank Zappa og Bob Dylan. Men også emner som billedkunst, digtning, politik og film var i bladet.

Redaktionen bestod af blandt andet Erik Kramshøj, Peder Bundgaard, Birger Møller og Jan Sneum Også aktivisten Jan Michaelsen skrev i tidsskriftet.
.

Navnet Wheel fandt Birger Møller på, det kan symboliserer flere ting blandt andet plader der drejer rundt og livets hjul. Wheel har desuden hentydninger til Creams udgivelse Wheels of Fire og The Bands nummer This Wheel's On Fire fra LPen Music From Big Pink begge udgivelser fra samme år som bladet startede.

Referencer 

Tidsskrifter fra Danmark
Rock fra Danmark
Tidsskrifter om musik
Etableret i 1968
Ophørt i 1970